OzLabs/hebrew-wiki-articles huggingface dataset:
מוד גאלט

מוד גאלט (באנגלית: Maud Galt; c. 1620 ל-c.1670) הייתה לסבית אשר הואשמה בכישוף במאה ה-17 בקירבארכן, סקוטלנד.

== ביוגרפיה ==
מוד גאלט חייתה בקילבארכן שבסקוטלנד באמצע המאה ה-17. היא הסתירה את זהותה המינית, בכך שנישאה לג'ון דיקי, בעל מלאכה מקומי.

הזוג התגורר עם שתי משרתות. לגאלט הייתה מערכת יחסים עם אחת המשרתות, אגנס מיטשל.

היא הואשמה בכישוף כאשר מיטשל הגישה תלונה נגד המעסיקה שלה בעת עדות בכנסייה (ב"קירק סשן", בו יושבים זקני הכנסייה כמועצת שופטים קהילתיים) בספטמבר 1649. מיטשל טענה כי גאלט:

בכנסייה, מיטשל הציגה לקהל שכניה את הפאלוס בו השתמשה גאלט לכאורה. היא הצהירה שהיא נמנעה מלדווח על כך קודם מתוך בושה.

שני שכנים גם העידו לטובת עדותה של מיטשל. מריון סמפיל התערבה בוויכוח בין מיטשל וגאלט כדי לשכנע את מיטשל לא להתלונן בפני הליירד. מספר אנשים דיווחו שהם חוו "ביש מזל' לאחר עימותים עם גאלט.

== האשמה בכישוף ==
ההאשמות נגד גאלט מילאו מספר עמודים, בהם מיטשל תיארה מספר מקרים בהם גאלט לכאורה ניסתה לאנוס משרתות שלה, וכן משרתות של שכניה.

לאחר שתיעדו את ההאשמות, המועצה הוציא צו לחקור את המקרה תחת אשמת כישוף. על פי ההיסטוריון ג'וליאן גודאר "הרשויות המזועזעות מצאו את הרעיון של כישוף קל יותר לעיכול מאשר הרעיון של לסביות."

הכנסייה של גלאזגו שלחה את העדויות ועתירה לוועדת המשפטית המלכותית בבקשה לכנס בית משפט שישפוט את גאלט.

על אף העתירה, אין ראיות לכך שהתכנס בית משפט בעניינה של גאלט, אז ייתכן שהתיק בוטל. ובכל זאת, ייתכן גם כי הטיפול בעניינה נמשך זמן רב, כי בעיקר בענייני כישוף, לא תמיד היה ברור לרשויות מקומיות איזה גוף ממשלתי מרכזי אמור לטפל בהן.

אין תיעוד לכל פעולה משפטית נוספת בכל הקשור למוד גאלט.

היא נפטרה בסביבות 1670.

== משמעות היסטורית ==
בהינתן שנשים רבות נשרפו על המוקד במקומות אחרים באירופה כתוצאה מהאשמות דומות, העובדה שהמקרה של גאלט הסתיים ללא כל השלכות משפטיות בסקוטלנד של המאה ה-17 היא מפתיעה ויוצאת דופן.

ההיסטוריון בריאן דמפסי כתב על כך:

המילון הביוגרפי של נשים סקוטיות מתעד רק 11 ערכים תחת 'מיניות'. ג'קי פוסטר היא האישה הסקוטית היחידה שמוגדרת כלסבית, בעוד מוד גאלט, ג'יין פיירי ומריאן וודס (אשר סיפורה התפרסם בתור ההשראה למחזה של ליליאן הלמן משנת 1934 "שעת הילדים") רשומות רק כמי ש"הואשמו בלסביות".

בהקשר זה, למקרה של גאלט יש משמעות בשל "הפוטנציאל להוסיף להיסטוריה החברתית הסקוטית באופן כללי".

==הערות שוליים==

קטגוריה:ילידות 1620
קטגוריה:להט"ב: היסטוריה
קטגוריה:נשים שהואשמו כמכשפות
קטגוריה:להט"ב באירופה
קטגוריה:לסביות (נשים)
קטגוריה:נשים במאה ה-17
קטגוריה:נפטרות ב-1670
חאג'י בארי

חאג'י איברהים בארי (בצרפתית: Hadji Ibrahim Barry; נולד ב-8 בדצמבר 1992) הוא כדורגלן גינאי המשחק בעמדת החלוץ בפיוצ'ר.

==קריירת מועדונים==
בארי נולד בגינאה ובגיל 14 היגר עם משפחתו לארצות הברית, בה התחיל לשחק כדורגל. בשנת הצטרף לקבוצת הכדורגל של המכללה הקהילתית מונרו. שנתיים לאחר מכן הצטרף לקבוצת הכדורגל של אוניברסיטת מרכז פלורידה.

בדראפט נבחר במקום ה-13 על ידי אורלנדו סיטי והצטרף לשורותיה. ב-6 במרץ 2016 הוא ערך את הופעת הבכורה שלו ב-MLS נגד ריאל סולט לייק.

ב-15 בינואר 2018 חתם בסוופ פארק ריינג'רס מה-USL.

ב-18 בדצמבר 2018 חתם בעירוני קריית שמונה מליגת העל.

ב-30 ביולי 2019 בארי חתם באוטווה פיורי.

בינואר , בארי חתם בקרוליינה הצפונית.

ב-26 בינואר 2021 חתם בארי בקולורדו ספרינגס סוויצ'בנקס.

באוקטובר הצטרף לפיוצ'ר מליגת העל המצרית.

==קריירה בינלאומית==
ב-18 בנובמבר 2018 ערך את הופעת הבכורה שלו בנבחרת גינאה בתיקו 1-1 נגד .

==קישורים חיצוניים==

==הערות שוליים==

קטגוריה:כדורגלנים גינאים
קטגוריה:כדורגלנים אמריקאים
קטגוריה:חלוצי כדורגל גינאים
קטגוריה:חלוצי כדורגל אמריקאים
קטגוריה:כדורגלני אורלנדו סיטי
קטגוריה:כדורגלני עירוני קריית שמונה
קטגוריה:כדורגלני אוטווה פיורי
קטגוריה:כדורגלני נבחרת גינאה
קטגוריה:כדורגלנים זרים בישראל
קטגוריה:ספורטאים גינאים בישראל
קטגוריה:ספורטאים זרים במצרים
קטגוריה:ספורטאים אמריקאים בישראל
קטגוריה:גינאים שנולדו ב-1992
קטגוריה:אמריקאים שנולדו ב-1992
משה שמואל ראב

ר' משה שמואל ראב (בן-עזר) (1862 – 11 במרץ 1955) היה ממייסדי המושבות פתח תקווה ויהוד.

==ביוגרפיה==
משה שמואל ראב נולד בסנט-אישטוון בהונגריה, בנו של אלעזר ראב, מראשוני חובבי ציון בהונגריה ואבי משפחת ראב, ממייסדי פתח תקווה. התחנך יחד עם אחיו יהודה ראב אצל בן דודם יהושע שטמפפר. לאחר ששטמפפר עלה לארץ ישראל, המשיך ראב ללמוד בתלמוד תורה בעיירה סמוכה.

בשנת 1875, בהיותו בן 13, עלה עם משפחתו לארץ ישראל. תחילה התיישבו בירושלים, שם היה מתלמידי הרב יוסף חיים זוננפלד.

יחד עם משפחתו נמנה עם מקימי פתח תקווה. בשנת 1880 נשא את מרים אלטה, בת שמעון פייבל גינזבורג מירושלים.

בשנת 1883 נמנה עם קבוצת החלוצים מפתח תקווה שייסדה את יהוד, יחד עם הביאליסטוקאים. עבד אצל אריה ליב פרומקין באחוזת לחמן.

במשך שנים רבות היה חבר ועד המושבה, וחבר ועד ספר האחוזה של המושבה. מראשוני חברי אגודת "פרדס" של הפרדסנים הארץ-ישראלים. היה גבאי בבית הכנסת הגדול "בית יעקב", ופעיל בחברה קדישא המקומית. היה ממייסדי "מושב זקנים" בפתח תקווה ומגבאיו.

נפטר בשנת 1955, אחרון מייסדי פתח תקווה. היה אב ל-6 בנים ו-3 בנות. בתו לאה נישאה למהנדס משה בן חורין.

==קישורים חיצוניים==
* [https://web.archive.org/web/20181221134604/http://www.ptarchive.co.il/he/ArchiveItem.aspx?t=1&p=99&iid=100 משה שמואל ראב], באתר הארכיון לתולדות פתח תקווה
* 
* 
* 
* 
* 
* 
* 

== הערות שוליים ==

קטגוריה:פתח תקווה: מייסדים
קטגוריה:מתיישבי יהוד
קטגוריה:משפחת ראב
קטגוריה:ישראלים ילידי הונגריה
קטגוריה:אישים הקבורים בבית הקברות סגולה
קטגוריה:ישראלים שנולדו ב-1862
קטגוריה:ישראלים שנפטרו ב-1955
ברברה מייר

ברברה מייר (בגרמנית: Barbara Meier; נולדה ב-25 ביולי 1986) היא דוגמנית ושחקנית גרמנייה, התפרסמה כאשר זכתה בעונה השנייה של התוכנית "הטופ מודל הבאה של גרמניה".

==ביוגרפיה==
מייר נולדה באמברג, עיירה בבוואריה, לאחר שסיימה את התיכון, היא תכננה ללכת וללמוד מתמטיקה. היא התגלתה על ידי צייד דוגמניות במרכז קניות. הוא הזמין אותה ללכת למבחני הבד של התוכנית הטופ מודל הבאה של גרמניה בהנחיית היידי קלום. במהלך התוכנית היא התמודדה עם מספר אתגרים הקשורים לתחום הדוגמנות. בסוף העונה היא הוכתרה כמנצחת, בין הפרסים שניתנו לה הוא חוזה עם הסוכנות IMG, הופעה בשער הקוסמופוליטן הגרמני והובלת קמפיין חברת הביגוד "C&A".

לאחר מכן היא הייתה בהפקות של מגזינים נוספים כמו L'Officiel ו-Madame Figaro הצרפתיים, היא הייתה הפנים המרכזיות בקמפיינים של מוצרי הטיפוח של פנטן והיורודיסני, היא הופיעה בתצוגות אופנה במספר מדינות, וצעדה בשבוע האופנה של ברלין.

היא השתתפה כשחקנית במספר הפקות לטלוויזיה ולקולנוע, וביניהם הופיעה ב-2011 בסרט האימה "Schreie der Vergessenen". בשנת 2020 שיחק בדרמה הרומנטית האמריקאית "אוהב אותך לנצח". 

ב-2008 הייתה "שגרירת המתמטיקה של השנה" בפרויקט של משרד החינוך הגרמני.

==קישורים חיצוניים==

* 

==הערות שוליים==

קטגוריה:זוכות הטופ מודל הבאה של גרמניה
קטגוריה:דוגמניות גרמניות
קטגוריה:שחקניות קולנוע וטלוויזיה גרמניות
קטגוריה:מתחרי רוקדים עם כוכבים (גרמניה)
קטגוריה:גרמניות שנולדו ב-1986
קטגוריה:גרמנים שנולדו ב-1986
היפודיון

שחזור אפשרי
היפודיון (שם מדעי: Hippidion; מילולית: "סוס קטן") הוא סוג של סוס נכחד שחי לפני 5 מיליון שנה באמריקה הצפונית ואמריקה הדרומית וייתכן ששרד עד לפני 8,000 שנה.
== מאפיינים ==
סוס זה דמה מאוד לסוסים המודרניים, הגיע למשקל 250 ק"ג והגיע לגובה 1.4 מטר בכתף, קרוב לגודל של חמור. מבנה עצמות האף מרמז שהיה קרוב למינים נכחדים מאמריקה הצפונית כמו הפליוהיפוס, ממנה היגר דרומה. מספר חוקרים טוענים שהיה קרוב יותר לסוג סוס, בו כל המינים הקיימים של משפחת הסוסיים.

המאובנים של סוס זה התגלו בקליפורניה, ונצואלה, בוליביה, ברזיל, אורוגוואי וצ'ילה. מאובנים שנמצאו בצ'ילה מראים שכנראה אנשים מתרבות קלוביס צדו סוסים אלה. 

היפודיון וסוסים אחרים באמריקה הדרומית הוכחדו לפני כ-8,000 שנים, ומאז לא היו סוסים באמריקה הדרומית עד שהובאו בידי הספרדים.

==קישורים חיצוניים==

קטגוריה:מינים שנכחדו: סוסיים
קטגוריה:יונקים שחיו בפליוקן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:יונקים שחיו בפליסטוקן באמריקה הדרומית
קטגוריה:מגה-פאונה של הפליסטוקן באמריקה הצפונית
קטגוריה:מגה-פאונה של הפליסטוקן באמריקה הדרומית
קטגוריה:מפריטי פרסה שחיו בפליוקן
קטגוריה:מפריטי פרסה שחיו בפליסטוקן
קטגוריה:יונקים שנכחדו בהולוקן
קטגוריה:מאובני טקסונים שתוארו ב-1869
לפידוטוס

לפידוטוס (שם מדעי: Lepidotes ובעבר גם Lepidotus) הוא סוג דג מקרין סנפיר נכחד, שהיה קרוב לבני קבוצת דגי התנין וחי בעידן המזוזואיקון לפני 94–180 מיליון שנה. מאובניו נמצאו בצרפת, אנגליה, דנמרק וגרמניה ובברזיל.

הדג היה דומה במראהו לקרפיון והיה בעל לסתות חזקות עם שיניים שנועדו לפצח קונכיות של רכיכות, והיו מושפלות אחורה, כך שהיה לדג כוח לינוק טרף רחוק יחסית. בימי הביניים נהגו לאסוף שיניים מאובנות של סוג זה וכינו אותן "אבני קרפדות" בטענה שמקורן בראשים של קרפדות, וכי הן אבנים קסומות היכולות להתמודד עם הרעלה. לגופו היו קשקשים עבים באורך של עד 18 מ"מ והיו בעלי מבנה חלקלק, ייתכן בדומה לזה של קרפיון מודרני.

דג זה חי ככל הנראה בימים רדודים או בנהרות ואגמים רדודים וניזון מיצורי מים קטנים ממנו. הוא עצמו שימש מזון לזוחלים גדולים כמו הסרקוסוכוס ולכמה מיני דינוזאורים.

==קישורים חיצוניים==

קטגוריה:בעלי חיים שתוארו ב-1832
קטגוריה:טקסונים שתוארו בידי לואי אגאסי
קטגוריה:דגי תנין
קטגוריה:דגי גרם מהמזוזואיקון
קטגוריה:מאובני טקסונים שתוארו ב-1832
קטופיטקוס

קטופיטקוס (שם מדעי: Catopithecus; מילולית: "לפני מי שעושה טריקים" כלומר "לפני קוף") הוא סוג של פרימט קטן נכחד שחי בסוף תקופת האאוקן. מאובנים של 16 פרטים מהמין Catopithecus browni נמצאו בחפירות במצרים ב-1989.

מאובניו של היצור מזכירים מראה של קופים צרי-אף, אך גם בעלי דמיון מסוים למאובני קופים רחבי אף. 

היו לו שיניים טוחנות קטנות וחסרות התמחות, כך שכנראה היה אוכל חרקים. הוא היה בעל מוח קטן יחסית, וחוש ריח מפותח יותר משל הקופים הרגילים.

ככל הנראה הוא חי ביערות גשם, גדות נהר וביצות, בהם חיפש חרקים ומזון קטן דומה. לצידו חיו מיני פרימטים כמו האגיפטופיתקוס ופרסתנים כמו הארסינויתריום האמפיבי.

מספר מדענים טענו שהסוג ניחן דו-צורתיות זוויגית, אך גישה זו אינה מקובלת על ידי רוב המדענים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:קופים צרי אף
קטגוריה:יונקים שחיו באאוקן באפריקה
קטגוריה:פרימטים שחיו באאוקן
קטגוריה:מאובני טקסונים שתוארו ב-1989
היינריך העשרים, נסיך רויס-גרייץ

היינריך העשרים, נסיך רויס-גרייץ (בגרמנית: Heinrich XX Fürst Reuß zu Greiz; 29 ביוני 1794 - 8 בנובמבר 1859) היה נסיך רויס-גרייץ בין השנים 1836–1859.

== ביוגרפיה ==
היינריך נולד ב-29 ביוני 1794 באופנבך, רוזנות הסן-דרמשטאדט, והיה בנם הצעיר של היינריך השלושה עשר, נסיך רויס-גרייץ, בנם של היינריך האחד עשר, נסיך רויס-גרייץ וקונרדינה אלאונורה, נסיכת רויס-גרייץ, ווילהלמינה לואיזה, נסיכת נסאו-ויילבורג, בתם של קרל כריסטיאן, נסיך נסאו-ויילבורג וקרולינה, נסיכת אורנז'-נסאו).

בשנת 1836 מת אחיו הבכור היינריך התשעה עשר, נסיך רויס-גרייץ ללא בנים, והיינריך עלה לשלטון במקומו.

היינריך שלט שלטון אבסולוטי בנסיכות. בשנת 1848 פרצו בנסיכות מהומות כחלק ממהפכות אביב העמים, והיינריך הבטיח שיעניק חוקה לנתיניו, אולם לאחר דיכוי המהומות הוא הפר את הבטחתו ולא העניק להם חוקה. בנוסף, היינריך שירת שירות צבאי לטובת האימפריה האוסטרית, והיה הנסיך התורינגי היחיד לצד סקסוניה-מיינינגן שעמד לצד אוסטריה בשאלה הגרמנית. ב-8 בנובמבר 1859 מת היינריך בגרייץ, ובנו היינריך העשרים ושנים, נסיך רויס-גרייץ עלה לשלטון במקומו.

== משפחתו ==
ב-25 בנובמבר 1834 התחתן היינריך בטירת הייד עם סופיה, נסיכת לוונשטיין-ורטהיים-רוזנברג, בתם של קרל, נסיך לוונשטיין-ורטהיים-רוזנברג, והרוזנת סופיה לואיזה וינדיש-גרץ, אולם היא מתה בשנת 1838 ללא ילדים.

ב-1 באוקטובר 1839 התחתן היינריך בשנית בבאד הומבורג עם קרולינה, נסיכת הסן-הומבורג, בתם הבכורה של גוסטב, רוזן הסן-הומבורג ולואיזה, נסיכת אנהלט-דסאו, ממנה היו לו חמישה ילדים:

* הרמינה, נסיכת רויס-גרייץ (1840 – 1890), התחתנה עם הוגו, נסיך שנבורג-ואלדנבורג.
* היינריך העשרים ואחד, נסיך רויס-גרייץ (1844)
* היינריך העשרים ושנים, נסיך רויס-גרייץ (1846 – 1902)
* היינריך העשרים ושלושה, נסיך רויס-גרייץ (1848 – 1861)
* מריה, נסיכת רויס-גרייץ (1855 – 1909), התחתנה עם פרידריך, רוזן איזנבורג ובידינגן.

== אילן יוחסין ==

==קישורים חיצוניים==

קטגוריה:גרמנים שנולדו ב-1794
קטגוריה:גרמנים שנפטרו ב-1859
באק ג'ונסון

אלפונסו "באק" ג'ונסון הבן (באנגלית: .Alphonso "Buck" Johnson Jr; נולד ב-3 בינואר 1964) הוא כדורסלן עבר אמריקאי, ששיחק, בין השאר, במשך שבע עונות בליגת ה-NBA. שיחק בעמדת הסמול פורוורד. גובהו 2.01 מטר.

==קריירה==
כנער שיחק כדורסל בליגת התיכונים במסגרת בית ספר תיכון בברמינגאהם, אלבמה. הוא שיחק בליגת המכללות בקבוצת אלבמה קרימזון טייד מאוניברסיטת אלבמה.

ב-1983 זכה עם נבחרת ארצות הברית במדליית הזהב באליפות העולם לנוער שנערכה בספרד.

בשנת 1986 הוא נבחר למקום ה-20 בסיבוב הראשון של דראפט ה-NBA (דראפט 1986) על ידי היוסטון רוקטס ושיחק בשורותיה בשנים 1986 - 1992. עונה נוספת הוא שיחק במדי הוושינגטון בולטס. לאחר מכן הצטרף לקבוצה מליגת ה-CBA ובה שיחק עונה חלקית.

עונתו הטובה ביותר הייתה 1990/91, שבה השתתף ב-82 משחקים וקלע 14.8 נקודות למשחק. בסך הכל השתתף ב-505 משחקי NBA וקלע 4617 נקודות בסך הכל, ממוצע של 9.1 נקודות למשחק.

בעונת 1993/94 שיחק בטופאש בורסה מהליגה הטורקית.

בעונת 1994/1995 שיחק בהפועל תל אביב. הוא הצטיין בשורותיה ובמשחק נגד פאוק סלוניקי היוונית קלע 41 נקודות וקטף תשעה כדורים חוזרים. בישראל קיבל את הכינוי "הפנתר הוורוד". בעונה לאחר מכן עבר לשחק בקבוצת אפולון פטרס מיוון.

בעונת 1996/97 חזר לישראל והצטרף למכבי תל אביב. במשחק נגד הפועל ירושלים ירק על השופט והורחק. במשחק אחר נגד ירושלים הכה בפניו את שחקנה בילי תומפסון, והושעה בשל כך ממספר משחקים.

בתום העונה בה זכה באליפות עם מכבי תל אביב, עבר לשחק בג'ירונה הספרדית, ובהמשך חזר ליוון ושיחק בקבוצות היראקליס סלוניקי, דפני ובפרישטרי. ב-2005 הצטרף לברמינגהאם מליגת ה-ABA בארצות הברית ובתום העונה פרש ממשחק.

==קישורים חיצוניים==

* 

==הערות שוליים==

קטגוריה:כדורסלנים אמריקאים
קטגוריה:כדורסלני יוסטון רוקטס
קטגוריה:כדורסלני טופאש בורסה
קטגוריה:כדורסלני הפועל תל אביב
קטגוריה:כדורסלני אפולון פטרס
קטגוריה:כדורסלני מכבי תל אביב
קטגוריה:כדורסלני פריסטרי אתונה
קטגוריה:אלבמה: כדורסלנים
קטגוריה:כדורסלני הירקליס סלוניקי
קטגוריה:אמריקאים שנולדו ב-1964
התאומות קסלר

אליס ואלן קסלר (בגרמנית: Alice und Ellen Kessler; נולדו ב-20 באוגוסט 1936) הן זוג זמרות, רקדניות ושחקניות גרמניות תאומות.
התאומות קסלר (2005)
התאומות קסלר (1965)

==ביוגרפיה==
התאומות קסלר נולדו בסקסוניה. בגיל 6 נשלחו על ידי הוריהן ללמוד בלט. בגיל 11 הן נכנסו לתוכנית בלט הילדים של האופרה של לייפציג, בגיל 18 הן נמלטו ביחד עם הוריהן למערב גרמניה והחלו להופיע בדיסלדורף.

מ-1955 ועד 1960 הופיעו בקברט של פריז.

באירוויזיון 1959 הן ייצגו את גרמניה, וסיימו במקום השמיני עם השיר "Heute Abend wollen wir tanzen geh'n".

ב-1960 עברו להתגורר באיטליה שם זכו לפופולריות, ב-1975 הן הופיעו על שער המהדורה האיטלקית של מגזין פלייבוי.

ב-1986 הן חזרו לגרמניה. הן זכו לפרסים ממשלת גרמניה וממשלת איטליה עבור קידום היחסים בין שתי המדינות דרך עסקי השעשועים ואומנות הבמה.

באירוויזיון לרוקדים 2007 מסרו את תוצאות הניקוד של גרמניה.

==משחק==
ב-1956 הופיעו בסרט האופרטה "The Beggar Student" אודות בת אצולה פולנייה המסרבת להינשא לקולונל ובתגובה הוא מתכנן לכפות עליה נישואין לעני חסר כל כנקמה.

ב-1956 הופיעו בסרט "הרוזן מלוקסמבורג" המבוסס על יצירותיו של פרנץ להאר.

ב-1958 הופיעו בסרט המוזיקלי "Gräfin Mariza".

ב-1962 הופיעו כרקדניות בסרט ההוליוודי "סדום ועמורה", באותה שנה גם שיחקו בסרט האוסטרי "Hochzeitsnacht im Paradies".

==קישורים חיצוניים==

*[http://filmstarpostcards.blogspot.com/2008/08/kessler-twins.html התאומות קסלר], באתר filmstarpostcards 

==הערות שוליים==

קטגוריה:נציגי גרמניה באירוויזיון
קטגוריה:זמרות גרמניות
קטגוריה:שחקניות קולנוע וטלוויזיה גרמניות
קטגוריה:משתתפי אירוויזיון 1959
קטגוריה:רקדניות גרמניות
קטגוריה:שחקניות ילדות גרמניות
קטגוריה:תאומים גרמנים
קטגוריה:צמדים מוזיקליים נשיים
קטגוריה:גרמניות שנולדו ב-1936
קטגוריה:גרמנים שנולדו ב-1936
בננות (סרט, 1971)

בננות (במקור: Bananas) הוא סרט קומדיה אמריקאי משנת 1971 בבימויו של וודי אלן, אשר מככב בסרט לצד לואיז לאסר. את התסריט כתבו אלן ביחד עם מיקי רוז.

==תקציר העלילה==
העלילה מתארת את הרפתקאותיו של פילדינג מליש (וודי אלן), בודק מוצרים מניו יורק שמנסה להרשים פעילה חברתית בשם ננסי (לואיז לאסר) באמצעות יצירת קשר עם המורדים ברפובליקת בננות דמיונית "סן מרקוס" באמריקה הלטינית. מליש מבקר ברפובליקה ופוגש בדיקטטור השולט בה, גנרל אמיליו מולינה ורגאס (קרלוס מונטלבאן), אשר מורה לכוחותיו להתנקש בחייו של מליש כשהם מחופשים למורדים כדי להטות את מדיניות ארצות הברית לטובתו. מליש ניצל מניסיון ההתנקשות בעזרת הכוחות המורדים, אליהם הוא נאלץ להצטרף עד להצלחת ההפיכה נגד ורגאס. כאשר ההפיכה נגד ורגאס מצליחה, מנהיג המורדים, אספוזיטו (ג'אקובו מוראלס) מאבד את שפיותו והמורדים מציבים את מליש כמנהיג החדש של הרפובליקה.
מליש נוסע לארצות הברית, שם זהותו נחשפת. הוא עומד לדין על עבירות של הונאה, ניסיון להפיל את ממשלת ארצות הברית ושימוש במילה "ירכיים" בנוכחות נשים. מליש מורשע ונגזר עליו מאסר אך גזר הדין מושעה בתנאי שלא יעבור לגור בשכונה בה מתגורר השופט. לאחר המשפט מליש מתחתן עם ננסי והשניים מבלים את הלילה הראשון שלהם יחד.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|וודי אלן
|פילדינג מליש
|בודק מוצרים, לאחר מכן נשיא סן מרקוס
|-
|לואיז לאסר
|ננסי
|פעילה חברתית
|-
|קרלוס מונטלבאן
|גנרל אמיליו מולינה ורגאס
|הדיקטטור השולט בסן מרקוס
|-
|ג'אקובו מוראלס
|אספוזיטו
|מנהיג המורדים
|-
|נאטיבידאד אבסקאל
|יולנדה
|מורדת
|-
|הווארד קוסל
|עצמו
|
|-
|דון דנפי
|עצמו
|
|}

==ביקורות ותגובות==
הסרט קיבל ביקורות חיוביות ולציון 88% באתר ריכוז הביקורות Rotten Tomatoes, מתוך 25 ביקורות.

==מועמדויות וזכיות בפרסים==
{| width="70%" class="wikitable"
|-
! width="7%"| שנה
! width="30%"| פרס
! width="33%"| קטגוריה
! width="10%"| תוצאה
|-
| align="center" | 1971
| align="center" | פרס מטעם Writers Guild of America
| align="center" | סרט קומדיה הטוב ביותר
| 
|-
|}

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 1971
קטגוריה:סרטים אמריקאיים
קטגוריה:סרטי וודי אלן
קטגוריה:סרטי קומדיה
קטגוריה:סרטי פרודיה
קרולינה, נסיכת הסן-הומבורג

קרולינה, נסיכת הסן-הומבורג (בגרמנית: Caroline von Hessen-Homburg; 19 במרץ 1819 - 18 בינואר 1872), הייתה נסיכה גרמנייה ואשתו של היינריך העשרים, נסיך רויס-גרייץ.

==ביוגרפיה==
קרולינה נולדה ב-19 במרץ 1819 בבאד הומבורג, לגוסטב, רוזן הסן-הומבורג וללואיזה, נסיכת אנהלט-דסאו, בתם של פרידריך, נסיך הכתר של אנהלט-דסאו ואמליה, רוזנת הסן-הומבורג.

ב-1 באוקטובר 1839 התחתנה קרולינה בבאד הומבורג עם היינריך העשרים, נסיך רויס-גרייץ, ממנו היו לה חמישה ילדים. בשנת 1859 מת בעלה, ובנה היינריך העשרים ושנים, נסיך רויס-גרייץ ירש את נחלותיו ותאריו. מכיוון שהיה קטין שלטה קרולינה כעוצרת הנסיכות עד לבגרותו. קרולינה, שהייתה בתו של גנרל אוסטרי ואשתו של קצין אוסטרי, שנאה את פרוסיה, ובשל כך הצטרפה במלחמת אוסטריה–פרוסיה לצד אוסטריה. עד מהרה נכבשה נסיכות רויס-גרייץ על ידי הצבא הפרוסי, ונשארה תחת כוחות כיבוש עד לאחר תשלום של 100,000 טאלרים. בשנת 1867 תפס בנה את השלטון, וב-18 בינואר 1872 מתה קרולינה בגרייץ.

==משפחתה==
ב-1 באוקטובר 1839 התחתנה קרולינה בבאד הומבורג עם היינריך העשרים, נסיך רויס-גרייץ, ממנו היו לה חמישה ילדים:

* הרמינה, נסיכת רויס-גרייץ (1840 – 1890), התחתנה עם הוגו, נסיך שנבורג-ואלדנבורג.
* היינריך העשרים ואחד, נסיך רויס-גרייץ (1844)
* היינריך העשרים ושנים, נסיך רויס-גרייץ (1846 – 1902)
* היינריך העשרים ושלושה, נסיך רויס-גרייץ (1848 – 1861)
* מריה, נסיכת רויס-גרייץ (1855 – 1909), התחתנה עם פרידריך, רוזן איזנבורג ובידינגן.

==אילן יוחסין==

== קישורים חיצוניים ==

* [https://gw.geneanet.org/cepatri?lang=en&n=von+hessen+homburg&oc=0&p=caroline קרולינה, נסיכת הסן-הומבורג]

קטגוריה:נסיכות גרמניות
קטגוריה:ילידות 1819
קטגוריה:נפטרות ב-1872
שיחה מזוהה

[[שיחה ממתינה מזיהוי מזויף ]]
שיחה מזוהה הוא שירות המאפשר לנמען של שיחת טלפון לקבל במקביל לצלצול הטלפון מידע על יוזם השיחה כמו מספר הטלפון שלו או שמו. המידע מוצג על מסך הטלפון או על התקן ייעודי המחובר אליו. השירות זמין במערכות דיגיטליות ואנלוגיות לרבות VoIP .

==היסטוריה==
לפני כניסת השירות של שיחה מזוהה, בעת שיחת טלפון נכנסת, לא ניתן היה לדעת את זהות המטלפן לפני שעונים לשיחה. על הנמען היה לענות לשיחה כדי לזהות את המתקשר על פי קולו או דבריו. בשנת 1968 החל מהנדס התקשורת היווני תיאודור פרסקבקוס לפתח מערכת המזהה באופן אוטומטי את המתקשר, עד 1975 רשם 20 פטנטים הקשורים למערכות לזיהוי מתקשר. שיטתו של פרסקבקוס היא הבסיס לטכנולוגיה המודרנית של שיחה מזוהה. בסוף שנות ה-80 של המאה ה-20 נכנסה טכנולוגיה זו לשימוש המוני.

==טכנולוגיות נגזרות==
* על בסיס טכנולוגית שיחה מזוהה מתאפשר לשמור בזיכרון של מכשירי טלפון מספר ולשייך אותו לשם כלשהו, כאשר שיחה נכנסת מאותו מספר מוצג גם שם המתקשר ולא רק המספר. בכך מתאפשר גם להגדיר צלצול מיוחד למספרים שונים או תמונה שתוצג על המסך בזמן השיחה.
* בעשור השני של המאה ה-21 פותחו יישומונים המרכזים מספרים ושמות ששמרו אנשים בטלפון הנייד ומאפשרים למי שמחובר לשירות לראות את שם המתקשר גם אם במכשיר הטלפון שלו המידע לא קיים. בישראל, נפוצים בעיקר היישומונים: CallApp, Me ו־Truecaller.
* מכשירי טלפון רבים מאפשרים "רשימת דחייה" - רשימת מספרים המוגדרת על ידי המשתמש שכאשר יתקשרו יידחו באופן אוטומטי.
* לפעמים נעשה שימוש בזיהוי שיחה כדי לאמת זהות לצורך קבלת שירות בקו מידע קולי או שירותים דומים הניתנים דרך שיחת טלפון, אך עם התרחבות אפשרות זיוף שיחה פחת השימוש בצורת זיהוי זו.

==שיחה חסויה==
התקשרות ללא הצגת פרטי המתקשר (נקראת בקיצור התקשרות מחסוי או חסום) מתאפשרת גם לאחר כניסת טכנולוגית שיחה מזוהה לשימוש, באמצעות הגדרה מיוחדת במכשיר הטלפון או בחברת התקשורת המורה שלא לשדר לנמען את מספר הטלפון. חברות התקשורת יכולות להתעלם מההגדרה ולשלוח את נתוני המתקשר גם כאשר הגדיר מצב "חסוי", כך למשל בשיחות לשירותי חירום זיהוי השיחה משודר על אף הגדרת חסוי. חברות מסוימות מציעות שירות "גילוי חסוי" המאפשר גם ללקוחות פרטיים לקבל את זיהוי המתקשר גם כשהתקשר מחסוי.

==זיוף שיחה==
במקרים מסוימים מאפשרת חברת תקשורת ללקוח לקבוע בעצמו את זיהוי השיחה. כך למשל חברות המפרסמות מספר טלפון הידוע ללקוחות, ומעוניינות שהשיחות מנציגי החברה יוצגו ללקוח כשיחות מהמספר המפורסם. דבר זה פתח את האפשרות לחברות מסוימות להציע שירות זיוף שיחה גם ללקוחות פרטיים. דבר זה הוביל פעמים רבות להתחזות, וישנן מדינות שפועלות לאסור בחקיקה זיוף שיחה.
==ראו גם==
* צינתוק

==קישורים חיצוניים==

==הערות שוליים==

קטגוריה:טלפוניה: שירותים
קטגוריה:אמצעי זיהוי
דניאל צוקרמן

דניאל צוקרמן (נולד ב-9 ביולי 1995) הוא טניסאי ישראלי, שחקן נבחרת גביע דייוויס של ישראל, אלוף ישראל בטניס לשנים 2018 ו-2019. נכון לספטמבר 2023 מדורג במקום ה-372 בעולם.

==ביוגרפיה==
צוקרמן נולד בתל אביב. הוא למד בתיכון עירוני ד' בתל אביב, ובתום לימודיו התגייס לצה"ל.
לאחר שחרורו מצה"ל, בשנת 2017 החל ללמוד באוניברסיטת דרום קליפורניה בארצות הברית, ולשחק טניס במסגרת זו. אביו הוא איש העסקים הישראלי-צרפתי, אדוארד צוקרמן . סבו רוז'ה קוקרמן הוא בנקאי, איש עסקים ונדבן יהודי-צרפתי, שכיהן כנשיא "קריף", ארגון הגג של יהדות צרפת וסגן נשיא הקונגרס היהודי העולמי.

==קריירה==
צוקרמן החל לשחק טניס בגיל צעיר. הוא השתתף בשנת 2013 בטורניר הזוגות לנערים בטניס במסגרת המכביה התשע-עשרה, יחד עם רם קאפח. הם העפילו לגמר הטורניר, ובו הפסידו ליונתן קאופמן ואלון שץ בשתי מערכות. באותה שנה זכה לראשונה בתחרות ארצית בפסח לגילאי 18.

בדצמבר 2016 העפיל צוקרמן לראשונה בקריירה שלו לגמר אליפות ישראל בטניס, לאחר שניצח בחצי גמר את אלוף ישראל לשעבר אמיר וינטרוב. בגמר הוא הפסיד לדודי סלע בשתי מערכות.

בדצמבר 2017 זכה יחד עם שותפו עידן לשם באליפות ישראל לזוגות לאחר שניצח במשחק הגמר את ישה זמל ובן פתאל.

בדצמבר 2018 הוא עלה בפעם השנייה לגמר אליפות ישראל בטניס, ולראשונה הוכתר כאלוף ישראל, לאחר שניצח בגמר את אלון אליה 1:6, 2:6. באותו חודש סייע לקבוצת עירוני לוד לזכות בפעם השנייה באליפות ישראל לקבוצות, כאשר בגמר נגד רמלה ניצח במשחק היחידים את איגור סמילנסקי וניצח במשחק הזוגות המכריע (עם שותפו פיטר קובלט) את נועם בר וישי עוליאל.

בדצמבר 2019 זכה בפעם השנייה ברציפות באליפות ישראל בטניס, לאחר שגבר בגמר על אור רם-הראל בשתי מערכות.

===גביע דייוויס ===
בפברואר 2017 ערך את הופעת הבכורה שלו בנבחרת גביע דייוויס של ישראל (יחד עם ישי עוליאל) בהפסד החוץ של הנבחרת לנבחרת פורטוגל במשחקי גביע דייוויס 2017. הוא שיחק נגד פדריקו סילבה והפסיד לו בשתי מערכות.
בפברואר 2023 היה שותף לניצחון 2:3 על נבחרת לטביה, שבעקבותיו נשארה הנבחרת בבית העליון. בספטמבר 2023 ניצח שני משחקי היחידים והפסיד במשחק הזוגות ביחד עם עידן לשם, בניצחון של נבחרת ישראל על נבחרת יפן.<ref></ref>

==קישורים חיצוניים==

* 

== הערות שוליים ==

קטגוריה:טניסאים ישראלים
קטגוריה:אלופי ישראל בטניס
קטגוריה:תל אביב-יפו: ספורטאים
קטגוריה:בוגרי תיכון עירוני ד' (תל אביב)
קטגוריה:בוגרי אוניברסיטת דרום קליפורניה
קטגוריה:ישראלים שנולדו ב-1995
גאורגי איוואנוב

גאורגי איוואנוב (בבולגרית: Георги Иванов Какалов; ) הוא קוסמונאוט בולגרי שטס לחלל במסגרת תוכנית אינטרקוסמוס.

== ביוגרפיה ==
גאורגי איוואנוב נולד בלובץ', בולגריה. לאחר סיום קורס טייס החל משנת 1964 המשיך בשירות בבית הספר לטיסה. לאחר מספר תפקידים בחיל האוויר הבולגרי , הוא קודם לתפקיד מפקד טייסת. 

בשנת 1978 התקבל איוואנוב ליחידת הקוסמונאוטים הסובייטית, והחל הכנות לטיסה. הוא ביצע טיסה בחללית סויוז 33 לצד ניקולאי רוקאבישניקוב. עקב בעיה טכנית החללית לא הצליחה לעגון בסאליוט 6 וחזרה לכדור הארץ.

לאחר סיום הטיסה הוא חזר לבולגריה, ושירת במספר תפקידים בחיל האוויר. 

בשנים 1981-1991 איוואנוב היה חבר הפרלמנט הבולגרי.

בשנת 2004 הוא קודם לדרגת גנרל-לויטננט.

הוא ניהל את חברת תעופה איר סופיה שהייתה חלקית בבעלותו. החברה הפסיקה להתקיים בשנת 2008.

==קישורים חיצוניים==

* [http://www.spacefacts.de/bios/international/english/Ivanov_georgi.htm תקציר נתונים באתר ספייספאקטס]
* [http://www.astronautix.com/i/Ivanov.html נתונים מאנציקלפדיית החלל]
* 

קטגוריה:קוסמונאוטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:טייסים צבאיים
קטגוריה:אישים שהונצחו על בולי ברית המועצות
קטגוריה:גנרלים בולגרים
קטגוריה:ילידי 1940
גוסטב, רוזן הסן-הומבורג

גוסטב, רוזן הסן-הומבורג (בגרמנית: Gustav, Landgraf von Hessen-Homburg; 17 בפברואר 1781 – 8 בספטמבר 1848) היה רוזן הסן-הומבורג בין השנים 1846–1848.

== ביוגרפיה ==
גוסטב נולד ב-17 בפברואר 1781 בבאד הומבורג, לפרידריך החמישי, רוזן הסן-הומבורג, ולקרולינה, רוזנת הסן-דרמשטדט בתם של לודוויג התשיעי, רוזן הסן-דרמשטדט וקרולינה, רוזנת פפאלץ-צווייבריקן. גוסטב הצטרף אל הצבא השוודי בשירות סנדקו גוסטב השלישי, אבל עזב מיד לאחר מכן לטובת רגימנט אוסטרי. הנסיך לחם בתחילת המאה ה-19 בקרבות נרדלינגן, הוהנלינדן, ראטיסבון, אספרן-אסלינג, וגראם, דרזדן, ולייפציג. גיסתו, אליזבת, נסיכת הממלכה המאוחדת, כתבה מאוחר יותר, שגוסטב "צבר כל כך הרבה ותהילה בשדה הקרב, כמו כל אחיו.

ב-12 בפברואר 1818 התחתן גוסטב עם אחייניתו, לואיזה, נסיכת אנהלט-דסאו, בתם של פרידריך, נסיך הכתר של אנהלט-דסאו ואמליה, רוזנת הסן-הומבורג, ממנה נולדו 3 ילדים, והם התגוררו בטירת הומבורג. הצעיר, פרידריך, חלה בשנית כאשר היה בן שנתיים, אך התאושש ממנה. באותה שנה התחתן אחיו הבכור פרידריך עם אליזבת, נסיכת הממלכה המאוחדת. גוסטב, לואיזה, וילדיהם החזיקו את עצמם וכמעט לא התרועעו עם גיסתו, אליזבת, למורת רוחה. בשנת 1839 התחתנה בתו קרולינה, נסיכת הסן-הומבורג עם היינריך העשרים, נסיך רויס-גרייץ.

בשנת 1846 מת אחיו פיליפ, רוזן הסן-הומבורג ללא ילדים, וגוסטב עלה לשלטון במקומו. בתגובה לעתירה אשר הוגשה בידי אנשיו, בשנת 1848 שחרר גוסטב את יהודי הומבורג, וקבע כי "בענייני המדינה לא ייווצר כל הבדל בין הנושאים הנוצריים לנושאים היהודים". באותה שנה הייתה הסן-הומבורג אחת מתשע מדינות גרמניות שאיפשרו ליהודים להיבחר לראשונה לפרלמנט.

עקב מחלה, בנו היחיד מת לפניו, וכתוצאה מכך, כאשר גוסטב מת ב-8 בספטמבר 1848, ירש אותו אחיו פרדיננד, רוזן הסן-הומבורג.

== משפחתו ==
ב-12 בפברואר 1818 התחתן גוסטב עם אחייניתו, לואיזה, נסיכת אנהלט-דסאו, בתם של פרידריך, נסיך הכתר של אנהלט-דסאו ואמליה, רוזנת הסן-הומבורג, ממנה נולדו לו 3 ילדים:
* קרולינה, נסיכת הסן-הומבורג (1819–1872), התחתנה עם היינריך העשרים, נסיך רויס-גרייץ
* אליזבת, נסיכת הסן-הומבורג (1823–1864)
* פרידריך, נסיך הסן-הומבורג (1830–1848)

== אילן יוחסין ==

== קישורים חיצוניים ==

* 

== הערות שוליים ==

קטגוריה:רוזנים גרמנים
קטגוריה:בית הסן
קטגוריה:גרמנים שנולדו ב-1781
קטגוריה:גרמנים שנפטרו ב-1848
גבעת ווטרשיפ (מיני-סדרה)

גבעת ווטרשיפ (באנגלית: Watership Down) היא מיני סדרה אנימטיבית שבוימה על ידי הבמאי הישראלי נועם מורו. מיני הסדרה מבוססת על ספר באותו השם שנכתב בשנת 1972 על ידי הסופר ריצ'רד אדמס, ועובדה למסך הקטן על ידי התסריטאי טום בידלוול. בתחילה, הייתה הסדרה אמורה לעלות לשידור ב-25 בדצמבר (בערב חג המולד), אך שידורה הוקדם ל-22 בדצמבר 2018 בערוץ BBC One ול-23 בדצמבר 2018 בכל הפלטפורמות של נטפליקס. שיר הנושא של הסדרה "Fire on Fire" מאת המוזיקאי סם סמית' הופץ ביוטיוב ב-21 בדצמבר 2018.

==עלילת הסדרה==

כמו בספר המקורי, הסדרה מגוללת את עלילותיהם והרפתקאותיהם של קבוצת ארנבונים, בראשותם של האחים לוז וחמישון, שנמלטים מהארנבייה הישנה שלהם בעקבות חששו של חמישון, שניחן ברוח נבואית, מסכנה קרבה ובאה.

==צוות השחקנים==

==הפקה==
ביולי 2014, הוכרז ש-BBC ישדרו מיני סדרה אנימטיבית שתתבסס על הרומן. באפריל 2016, הוכרז שהסדרה, שתכלול בסך הכל ארבע שעות, תופק בשיתוף פעולה בין BBC לנטפליקס. הסדרה קיבלה תקציב של 20 מיליון ליש"ט. צוות המדבבים של הסדרה הוכרז בנובמבר 2018.

==שידור==
במקור, הסדרה הייתה אמורה לעלות לשידור בערב חג המולד, אך שידורה הוקדם ל-22 בדצמבר 2018 בערוץ BBC One ול-23 בדצמבר 2018 בכל הפלטפורמות של נטפליקס.

==קישורים חיצוניים==
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות דרמה איריות
קטגוריה:סדרות דרמה אמריקאיות
קטגוריה:ארנבים בתרבות
קטגוריה:נטפליקס: תוכניות וסדרות
קטגוריה:BBC: תוכניות וסדרות
יורי מלישב

יורי וסילייביץ' מלישב (ברוסית: Юрий Васильевич Малышев; ) הוא קוסמונאוט סובייטי ממוצא בלארוסי שטס ב-2 משימות חלל לחלל כחבר משלחת לתחנת החלל סאליוט 6.

== ביוגרפיה ==
יורי מלישב נולד בעיירה ניקולייבסק במחוז וולגוגרד. הוא סיים בית הספר בשנת 1958, לאחר הגיוס הוא סיים בית הספר לטיסה החל בשרות בחיל האוויר הסובייטיכטייס מיג-17.

בשנת 1967 יורי מלישב נכלל ביחידת הקוסמונאוטים. 

בשנת 1980 מלישב ביצע טיסה בחללית סויוז T-2 לצד ולדימיר אקסיונוב כמפקד. זו הייתה הטיסה הראשונה של חללית מדם "סויוז-T". במהלך טיסה הם ביצעו עגינה ידנית לתחנת חלל סאליוט 6.

בשנת 1984 מלישב ביצע את הטיסה השנייה בחללית סויוז T-11. הוא היה מפקד צוות לצד ראקש שרמה. החללית התחברה לתחנת חלל סאליוט 7 לביקור קצר. מלישב וצוותו חזרו לכדור הארץ בחללית סויוז T-10. 

בשנת 1988 הוא עזב את יחידת הקוסמונאוטים ועד לשנת 1991 מלישב כיהן במספר תפקידים ניהוליים במרכז גגארין להכשרת קוסמונאוטים. בשנת 1992 הוא עזב את השרות מסיבות בריאותיות.

==קישורים חיצוניים==

* [http://www.spacefacts.de/bios/cosmonauts/english/malyshev_Yury.htm תקציר נתונים באתר ספייספאקטס]
* [http://www.astronautix.com/m/malyshev.html נתונים מאנציקלפדיית החלל]
* [https://www.gctc.ru/main.php?id=1073 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=1303 ביוגפריה מפורטת] 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:טייסי חיל האוויר הסובייטי
קטגוריה:סובייטים שנולדו ב-1941
קטגוריה:בלארוסים שנפטרו ב-1999
גיום אלמונט

גיום אלמונט (בהולנדית: Guillaume Elmont; נולד ב-10 באוגוסט 1981) הוא ג'ודוקא עבר הולנדי אשר התחרה בקטגוריית המשקל עד 81 ק"ג.
== קריירה ==
אלמונט התחרה שלוש פעמים במשחקים האולימפיים בשנים 2004, 2008 ו-2012. בבייג'ינג 2008 הוא סיים במקום החמישי לאחר שהפסיד לטיאגו קמילו הברזילאי בקרב על מדליית הארד.

אלמונט מחזיק בשתי מדליות מאליפויות העולם, מדליית זהב (2005) ומדליית ארד (2007). באליפויות אירופה הוא זכה בחמש מדליות, מדליית כסף (2008) וארבע מדליות ארד (2006, 2007, 2010 ו-2015).

במהלך הקריירה זכה אלמונט במדליות רבות בטורנירים מהסבב העולמי, וביניהן שתי מדליות זהב מטורניר פריז היוקרתי.

גיום הוא אחיו של דקס אלמונט, גם הוא ג'ודוקא מקצועי.

ב-8 באוקטובר 2015 הודיע גיום אלמונט על פרישה מג'ודו תחרותי עקב פציעה.

==הישגים בטורנירים בסבב העולמי==
{|class=wikitable
|- align=center
!| שנה !!| טורניר !!| מקום !!| קטגוריית משקל
|- align=center
|2002
| A-Tournament Dutch Open Rotterdam || bgcolor="gold" align="center" | 1 || עד 81 ק"ג
|- align=center
|2003
| A-Tournament Rome || bgcolor="gold" align="center" | 1 || עד 81 ק"ג
|- align=center
|2004
| Super A-Tournament Tournoi de Paris || align="center" | 5 || עד 81 ק"ג
|- align=center
|2004
| A-Tournament Prague || bgcolor="gold" align="center" | 1 || עד 81 ק"ג
|- align=center
|2005
| Super World Cup Tournoi de Paris || bgcolor="gold" align="center" | 1 || עד 81 ק"ג
|- align=center
|2005
| Super World Cup Hamburg || bgcolor="silver" align="center" | 2 || עד 81 ק"ג
|- align=center
|2007
| Super World Cup Tournoi de Paris || bgcolor="gold" align="center" | 1 || עד 81 ק"ג
|- align=center
|2009
| Grand Prix Abu Dhabi || bgcolor="silver" align="center" | 2 || עד 81 ק"ג
|- align=center
|2009
| Grand Slam Tokyo || align="center" | 5 || עד 81 ק"ג
|- align=center
|2010
| IJF Grand Slam Rio de Janeiro || bgcolor="silver" align="center" | 2 || עד 81 ק"ג
|- align=center
|2010
| Grand Prix Rotterdam || bgcolor="gold" align="center" | 1 || עד 81 ק"ג
|- align=center
|2011
| Grand Slam Paris || bgcolor="silver" align="center" | 2 || עד 81 ק"ג
|- align=center
|2014
| Grand Slam Baku || bgcolor="gold" align="center" | 1 || עד 90 ק"ג
|- align=center
|2015
| Grand Prix Zagreb || bgcolor="cc9966" align="center" | 3 || עד 90 ק"ג
|}

==קישורים חיצוניים==

==הערות שוליים==

קטגוריה:ג'ודוקא הולנדים
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:הולנדים ממוצא סורינאמי
קטגוריה:הולנדים שנולדו ב-1981
קרלס אלניה

קרלס אלניה אי קסטייו (בקטלאנית: Carles Aleñà i Castillo, נולד ב-5 בינואר 1998) הוא כדורגלן ספרדי-קטלאני המשחק בעמדת הקשר בקבוצת חטאפה.

== קריירה ==
אלניה נולד במטרו, עיר בקטלוניה בקרבת ברצלונה שבספרד. בגיל 7 הצטרף אלניה למחלקת הנוער של ברצלונה, מהמפורסמות בעולם. אלניה התקדם במהרה בקבוצות הנוער השונות במועדון, ובקיץ 2015 קודם לקבוצת המילואים של המועדון, ברצלונה אתלטיק, ששיחקה אז בליגה השלישית ואומנה על ידי ג'רארד לופס. במקביל שיחק עם קבוצת הנוער בליגת האלופות לנוער, וב-24 בנובמבר כבש שער נגד רומא שמשך אליו תשומת לב רבה. ב-19 בדצמבר כבש את שער הבכורה בברצלונה ב', בהפסד 4 - 2 לאלדנסה. אלניה ערך 14 הופעות במהלך עונת 2015/2016 בקבוצת המילואים, שסיימה את העונה במקום ה-11 שבמרכז הטבלה.

ב-30 בנובמבר 2016 ערך אלניה את הופעת הבכורה במדי הקבוצה הבוגרת, אותה אימן לואיס אנריקה. זה היה במשחק גביע המלך נגד הרקולס אליקנטה. בנוסף להופעת הבכורה, אלניה גם כבש שער בכורה בקבוצה הבוגרת באמצעות בעיטה מטווח רחוק, והמשחק הסתיים בתיקו 1-1.

ב-2 באפריל 2017 ערך את הופעת הבכורה בלה ליגה, לקראת סוף עונת 2016/2017, כשנכנס כמחליף לאיוואן רקיטיץ' בניצחון 4 - 1 על גרנדה. בהמשך ערך עוד שתי הופעות כמחליף. אלניה סייע לקבוצת המילואים לסיים במקום הראשון בביתה עם 3 שערים ב-24 הופעות, וכך היא המשיכה לפלייאוף ההעפלה לליגה השנייה, שם אלניה פתח בכל 6 המשחקים, עוזר לקבוצה לגבור על יריבותיה ולהשלים את העלייה. במהלך הקיץ סיכם עם המועדון על הארכת חוזהו בקבוצה, ונקבע לו סעיף שחרור בגובה 75 מיליון אירו.

בעונת 2017/2018 היה אלניה אבן יסוד בברצלונה ב' של ג'רארד לופס, שהתקשתה מאוד והייתה מתחת לקו האדום ברוב שלבי העונה. לקראת סוף העונה הוחלף לופס על ידי גארסיה פימיינטה, שלא הצליח לשפר את מצב הקבוצה והיא ירדה חזרה לליגה השלישית בתום העונה. במקביל, ערך אלניה 3 הופעות במסגרת גביע המלך בקבוצה הבוגרת, תחת אימונו של ארנסטו ואלוורדה. ב-2 ביוני 2018, במשחק האחרון של ברצלונה ב' לעונה זו נגד ריאל סרגוסה, קרע אלניה את אחד הגידים בשרירי מיתר הברך ברגל ימין, פציעה בעקבותיה נאלץ לעבור ניתוח שהשבית אותו עד אוקטובר.

על אף שהובטח לו מקומו בקבוצה הבוגרת בעונת 2018/2019, הוא עשה את צעדיו הראשונים לאחר הפציעה בקבוצת המילואים עדיין, בליגה השלישית. במקביל, החל לקבל הזדמנויות מוואלוורדה בקבוצה הבוגרת. ב-2 בדצמבר נכנס כמחליף במשחק נגד ויאריאל, כבש שער בכורה בליגה הספרדית מבישול של ליונל מסי וקבע את תוצאת המשחק על ניצחון 2 - 0 לקבוצתו. יומיים לאחר מכן עלה באופן רשמי לקבוצה הבוגרת, בצל הפציעה החמורה של חברו לקבוצה ראפיניה אלקנטרה.
ב-28 בדצמבר 2019 הושאל לריאל בטיס על לסיום העונה. ב-6 בינואר 2021 הושאל לחטאפה עד לסוף העונה. ב-10 ביולי 2021 חתם באופן קבוע בחטאפה לחמש שנים.

== תארים ==
;ברצלונה
* אליפות ספרד (1): 2018/2019
*הגביע הספרדי (2): 2016/2017, 2017/2018

== קישורים חיצוניים ==

* [https://www.fcbarcelona.com/en/football/first-team/players/16630/carles-alena קרלס אלניה] באתר הרשמי של מועדון הכדורגל ברצלונה

== הערות שוליים ==

קטגוריה:כדורגלני חטאפה
קטגוריה:כדורגלני ברצלונה
קטגוריה:כדורגלני ברצלונה אתלטיק
קטגוריה:כדורגלני ריאל בטיס
קטגוריה:קשרי כדורגל ספרדים
קטגוריה:כדורגלנים ספרדים
קטגוריה:קשרי כדורגל קטלאנים
קטגוריה:כדורגלנים קטלאנים
קטגוריה:ספרדים שנולדו ב-1998
מועדון ספורט 25 באפריל

הלוגו הישן.
מועדון ספורט 25 באפריל הוא מועדון ספורט בצפון קוריאה מהעיר פיונגיאנג, הידוע בעיקר בקבוצות הכדורגל שלו לגברים ולנשים. המועדון שייך לצבא העם; כל חברי המועדון (נשים וגברים) נחשבים לקצינים של הצבא. בדומה למה שהיה נהוג במועדון צסק"א בתקופת ברית המועצות. 
==היסטוריה==
המועדון הוקם ביולי 1949, כמועדון ספורט ובית ספר מרכזי לאימון (중앙체육강습소체육단),. ב-26 ביוני 1972, שונה השם שוב, בפקודת קים ג'ונג-איל, לשם הנוכחי; זאת על שם תאריך הקמת קבוצת הגרילה שלחמה ביפנים וקים איל-סונג פיקד עליה, קבוצה שנחשבה לקודמתו של צבא קוריאה הצפונית הנוכחי – והוקמה ב-25 באפריל 1932. באופן רשמי, מועדון זה נקרא בשם הרשמי המלא: קבוצת הספורט 25 באפריל "מועדון הספורט של ההגנה הלאומית" (4.25 '국방체육단'), כאחד מתוך מספר מועדוני ספורט במגוון ענפים השייכים לצבא ולקבוצת הספורט 25 באפריל.

קבוצת הכדורגל לגברים משחקת בליגת הכדורגל המובילה בצפון קוריאה, והיא המוצלחת ביותר במדינה, עם זכייה ב-19 אליפויות לאומיות. אצטדיון הבית הוא אצטדיון יאנגאקדו ואצטדיון 1 במאי לאירוח תחרויות בינלאומיות. בשנת 2015, קבוצת ה-25 באפריל השיגה הישג נדיר, כשגם קבוצת הגברים וגם קבוצת הנשים זכו באליפויות הלאומיות במקביל באותה העונה וביום הסמלי.

== יריבויות ==
היריבה העיקרית של מועדון ה-25 באפריל היא קבוצת אמנוקגאנג ששייך למשרד לביטחון העם, כך היריבות המקצועית בין הצבא למשרד ביטחון העם (שקיימת ללא קשר לכדורגל) עוברת גם למגרשי הספורט. ישנה יריבות גם עם קבוצת פיונגיאנג סיטי (או "מועדון ספורט פיונגיאנג"), כחלק מ"הדרבי של פיונגיאנג".
== תארים ==
;אליפות קוריאה הצפונית
* זכייה (21): 1985, 1986, 1987, 1988, 1990, 1992, 1993, 1994, 1995, 2002, 2003, 2010, 2011, 2012, 2013, 2015, 2017, 2017/2018, 2018/2019, 2021/2022, 2022/2023
* סגנות (2): 2014, 2016
; גביע קוריאה הצפונית
* זכייה (4): 2013, 2014, 2015, 2016
;גביע AFC
* סגנות (1): 2019

==קישורים חיצוניים==

== הערות שוליים ==

קטגוריה:קוריאה הצפונית: צבא וביטחון
קטגוריה:פיונגיאנג: ספורט
קטגוריה:קוריאה הצפונית: כדורגל
קטגוריה:קבוצות כדורגל שהוקמו ב-1949
צדק לפניו יהלך

"צֶדֶק לְפָנָיו יְהַלֵּךְ" היא יצירת אמנות של האמן הישראלי משה גרשוני. היא חלק מהסדרה "קרמיקה יהודית", אותה יצר גרשוני בשנים 1987 ו-1988.
==תיאור==
היצירה "צדק לפניו יהלך" מורכבת מארבע צלחות עשויות חרסינה (רדי מייד), המסודרות בצורה של ריבוע בגובה של 65 ס"מ, וברוחב של 60 ס"מ. על שתיים מן הצלחות צייר האמן בצבעים קרמיים את הטקסט "צֶדֶק לְפָנָיו יְהַלֵּךְ", שמקורו בספר תהילים, פרק פ"ה, פסוק י"ד. גרשוני הרבה להשתמש בפסוק זה, המשמש בטקס הלוויה היהודית לליווי גופת המת, ביצירותיו בשנים אלו. המילים "צדק לפניו" מצוירת בצבע כחול, המעטר גם את שולי הצלחת ואילו המילה "יהלך" מצוירת בצבע שחור. מתחתיה מופיע דימוי של מגן דוד שחור וכן כתם צהוב. גם סביב צלחת זו הוסיף האמן עיטור כחול לשולי הכלי. סגנון הציור של האותיות מושפע מעיצוב טקסט על גבי אריח מבית מרחץ יהודי באוסף מוזיאון ישראל וממחברת של אבי האמן. מעל שתי צלחות אלו מונחות שתי הצלחות הנוספות, עליהן צייר האמן צלב קרס בצבע שחור.

החיבור בין ה"צדק", המבטא את הגאולה האלוהית, לבין צלבי הקרס, מבטא ערעור של יסודות האמונה היהודית בתקוה שלאחר השואה, עמדה המופיעה ברבות מיצירותיו של גרשוני.

העבודה הוצגה בתערוכות הרטרוספקטיביות של גרשוני בתל אביב-יפו (2010) ובברלין (2014) ופורסמה בקטלוגים רבים.

==לקריאה נוספת==
* איתמר לוי, "צדק לפניו יהלך", בתוך: משה גרשוני: עבודות 1990-1987, מוזיאון תל אביב לאמנות, תל אביב, 1990, עמ' 32

==הערות שוליים==

קטגוריה:השואה באמנות
קטגוריה:יצירות משנת 1988
קטגוריה:משה גרשוני: פסלים
קטגוריה:ציורים בעלי מוטיב יהודי
קטגוריה:קרמיקה ישראלית
R.E.M (שיר)

R.E.M (בעברית: רע"מ – ריצודי עיניים מהירים) הוא שיר של הזמרת-יוצרת האמריקאית אריאנה גרנדה, מתוך אלבום האולפן הרביעי שלה, Sweetener.<ref name=":0"></ref> השיר יצא לאור ב-17 באוגוסט 2018, על ידי חברת התקליטים ריפבליק רקורדס והופק על ידי פארל ויליאמס.<ref name=":0" />

השיר הגיע למקום ה-72 במצעד הבילבורד הוט 100.<ref></ref>

== רקע ==
"R.E.M" הוא שיר R&B עכשווי המכיל פעמה דו-וופ. השיר הוא במשך 4 דקות ושש שניות. השיר "Wake Up" הוקלט במקור כהדגמה של הזמרת-יוצרת האמריקאית ביונסה. גרנדה שמרה על הפזמון אך שינתה את מילות השיר. היא בתצוגה מקדימה את "R.E.M" לפני שחרורו של האלבום הנוכחי.

הכותרת של השיר מתייחסת לפעולה שמתרחשת כאשר בני האדם ישנים ונוצרת בעיניהם תנועת עיניים מהירה. והוא על "מערכת יחסים מטשטשת בין עולם החלומות למציאות". גרנדה אמרה ש-"R.E.M" הוא על "לחלום על מישהו בתוך חייך". השיר הוא האהוב על גרנדה מתוך האלבום Sweetener.}

== הערכה ביקורתית ==
בשנת 2018, קומפלקס דירגה את השיר במקום השלישי ברשימה "השירים של אריאנה גרנדה הטובים ביותר בעולם". כריסטופר רוסה מגלומר קראה למילים של השיר "טד גנרי".

=== רשימות כל הזמנים וסוף שנה ===
{| class="wikitable sortable plainrowheaders" style="text-align:center;"
!ארגון
!מקום
!רשימה
!שנת פרסום
!מקור
|-
|Complex
|16
|השירים הטובים ביותר לשנת 2018
|<small>18 בדצמבר 2018</small>
|<ref></ref>
|}

== הופעות ==
גרנדה הופיעה עם קטע קצר מהשיר בתוכנית The Tonight Show Starring Jimmy Fallon בתאריך ה-16 באוגוסט 2018. השיר יצא לאור בשידור חי שלושה ימים לאחר מכן ב"The Sweetener Sessions". בנוסף, גרנדה הופיעה עם השיר בשידור חי ב-BBC Radio בספטמבר 2018, ובספיישל של שעה אחת "אריאנה נמצאת בBBC" אשר הוקלט ב-7 בספטמבר 2018, ויצא לשידור ב-1 בנובמבר.<br />

== מיקומי שיא ==

==קישורים חיצוניים==

== הערות שוליים ==

קטגוריה:שירי 2011
קטגוריה:שירי 2013
קטגוריה:שירי 2018
קטגוריה:שירי אריאנה גרנדה
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי אריאנה גרנדה
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי פארל ויליאמס
קטגוריה:שירי זהב באוסטרליה
שירות ביטחון המדינה (בלגיה)

שירות ביטחון המדינה (VSSE) (מה שנקרא בהולנדית: Veiligheid van de Staat; בצרפתית: Sûreté de l'État) הוא שירות הביון והביטחון הבלגי. הוקם בשנת 1830, הוא הוותיק שבשירותי המודיעין בעולם, חוץ מאלה של הוותיקן. הגוף מסונף למשרד המשפטים, בעוד סוכנות הביון הפדרלית השנייה, שירות הביון והביטחון הכללי, פועלת בסמכותו של משרד ההגנה. 

== קישורים חיצוניים ==

* 
* [https://web.archive.org/web/20150801100210/http://comiteri.be/ ועדת הבקרה על שירותי המודיעין בבלגיה]

== הערות שוליים ==

 

קטגוריה:ארגוני אכיפת חוק 
קטגוריה:לחימה בטרור
קטגוריה:בלגיה: היסטוריה צבאית
לאנדרו גיליירו

לאנדרו מרקיז גיליירו (בפורטוגזית: Leandro Marques Guilheiro; נולד ב-7 באוגוסט 1983) הוא ג'ודוקא ברזילאי אשר מתחרה בקטגוריית המשקל עד 81 ק"ג.

גיליירו התחרה שלוש פעמים במשחקים האולימפיים בשנים 2004, 2008 ו-2012. באתונה 2004 ובבייג'ינג 2008 הוא זכה במדליית הארד בקטגוריית המשקל עד 73 ק"ג.

גיליירו מחזיק בשתי מדליות מאליפויות העולם, מדליית כסף (2010) ומדליית ארד (2011). במשחקים הפאן-אמריקאיים הוא זכה במדליית זהב (2011) ומדליית כסף (2007) ובאליפויות הפאן אמריקאיות הוא מחזיק בשלוש מדליות זהב (2009, 2011 ו-2012).

במהלך הקריירה גיליירו זכה במדליות רבות בטורנירים מהסבב העולמי וביניהן מדליות מגראנד סלאם טוקיו וגראנד סלאם פריז היוקרתיים.

==הישגים בטורנירים בסבב העולמי==
{|class=wikitable
|- align=center
!| שנה !!| טורניר !!| מקום !!| קטגוריית משקל
|- align=center
|2007
| World Cup Warsaw || bgcolor="silver" align="center" | 2 || עד 73 ק"ג
|- align=center
|2008
| Super World Cup Hamburg || bgcolor="cc9966" align="center" | 3 || עד 73 ק"ג
|- align=center
|2008
| Super World Cup Moscow || bgcolor="cc9966" align="center" | 3 || עד 73 ק"ג
|- align=center
|2009
| World Cup Brazil Belo Horizonte || bgcolor="gold" align="center" | 1 || עד 73 ק"ג
|- align=center
|2009
| IJF Grand Slam Rio de Janeiro || bgcolor="silver" align="center" | 2 || עד 73 ק"ג
|- align=center
|2009
| IJF Grand Slam Moscow || align="center" | 5 || עד 73 ק"ג
|- align=center
|2009
| Grand Slam Tokyo || bgcolor="cc9966" align="center" | 3 || עד 81 ק"ג
|- align=center
|2010
| IJF World Cup Brazil Sao Paulo || bgcolor="gold" align="center" | 1 || עד 81 ק"ג
|- align=center
|2010
| Grand Slam Paris || bgcolor="gold" align="center" | 1 || עד 81 ק"ג
|- align=center
|2010
| Grand Prix Tunis || bgcolor="silver" align="center" | 2 || עד 81 ק"ג
|- align=center
|2010
| IJF Grand Slam Rio de Janeiro || bgcolor="cc9966" align="center" | 3 || עד 81 ק"ג
|- align=center
|2011
| Grand Slam Tokyo || bgcolor="cc9966" align="center" | 3 || עד 81 ק"ג
|- align=center
|2011
| IJF World Masters Baku || bgcolor="silver" align="center" | 2 || עד 81 ק"ג
|- align=center
|2011
| Grand Prix Baku || bgcolor="cc9966" align="center" | 3 || עד 81 ק"ג
|- align=center
|2011
| IJF Grand Slam Rio de Janeiro || bgcolor="gold" align="center" | 1 || עד 81 ק"ג
|- align=center
|2011
| Grand Slam Tokyo || bgcolor="silver" align="center" | 2 || עד 81 ק"ג
|}

==קישורים חיצוניים==

==הערות שוליים==

קטגוריה:ג'ודוקא ברזילאים
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:ברזילאים שנולדו ב-1983
שירות הביון והביטחון הכללי (בלגיה)

שירות הביון והביטחון הכללי (<span>Algemene Inlichtingen - en Veiligheidsdienst</span>), ובצרפתית כמו Service du Général Renseignement et de la Sécurité, SGRS) הוא גוף בלגי למודיעין צבאי הפועל בכפוף לשר ההגנה הלאומית. זהו אחד משני שירותי המודיעין בבלגיה, יחד עם שירות ביטחון המדינה האזרחי.

== היסטוריה ==

השירות נוסד בשנת 1915 בתקופת מלחמת העולם הראשונה.

== מבנה ==
השירות מורכב מארבע חטיבות עיקריות:
* Div I: ביון חוץ וביטחון
* Div CI: סיכול ריגול, מודיעין 
* Div A: שירות תפקוד (כוח אדם, כספים, לוגיסטיקה, תקשורת, נספחי צבא, וכו'.)
* Div S: ביטחון צבאי

== קישורים חיצוניים ==

* 

* [http://www.comiteri.be/index.php?lang=EN ועדת הבקרה של שירותי המודיעין]
* [http://www.daemon.be/maarten/belgiumintcom.pdf קהילת המודיעין הבלגית: אתגרים חדשים והזדמנויות], כתבת תסקיר 

== הערות שוליים ==

קטגוריה:ארגוני מודיעין צבאי
קטגוריה:לחימה בטרור
קטגוריה:בלגיה: היסטוריה צבאית
רוח החופש

רוח החופש או פנטום החירות (בצרפתית: "Le Fantôme de la liberté") הוא סרט קולנוע סוריאליסטי קומי משנת 1974 בבימוי של לואיס בוניואל. את התסריט כתב בוניואל יחד עם ז'אן-קלוד קרייר. הסרט הופק על ידי סרג' סילברמן, ומככבים בו אדריאנה אסטי, ג'וליאן ברת'או וז'אן-קלוד בריאלי. לסרט מבנה של עלילה לא ליניארית, הוא מורכב מאפיזודות נטולות הקשר, שמתחברות רק הודות לתנועה של דמוית אחדות מסיטואציה לסיטואציה. בונאל מפגין בסרט את הסאטירה וההומור האופייניים לו, בשילוב עם סדרה של אירועים מופרכים וסוריאליסטים, שנועדו לאתגר את הצופים ואת הנחותיהם המקדימות בכל הנוגע לרעיונות על יציבות חברתית, קונבנציות, מנהגים ותפיסת המציאות.

== קישורים חיצוניים ==

* [http://sensesofcinema.com/2014/cteq/the-phantom-of-liberty// החושים של הקולנוע מאמר מאת גוונדולין אודרי פוסטר] 
* [https://www.criterion.com/current/posts/368-the-phantom-of-liberty-the-serpentine-movements-of-chance הפנטום של חירות: סרפנטין תנועות של הזדמנות] מאמר מאת גארי אינדיאנה. 

== הערות שוליים==

קטגוריה:סרטי 1974
קטגוריה:סרטים בצרפתית
קטגוריה:סרטים צרפתיים
קטגוריה:סרטים באיטלקית
קטגוריה:סרטים איטלקיים
קטגוריה:סרטים עם עלילה לא ליניארית
קטגוריה:סרטים סוריאליסטים
עוברת אורח

עוברת אורח (בצרפתית: Sans toit ni loi, בתרגום חופשי: "ללא גג ללא חוק") הוא סרט דרמה צרפתי משנת 1985 בבימויה של אנייס ורדה. הסרט מתאר את סיפורה של אישה צעירה, נוודת בשם מונה ברגסון (סנדרין בונרי), המשוטטת במשך חורף אחד בצרפת. הסרט הוא אחד מסרטיה המצליחים של ורדה. בין היתר זיכה את ורדה בפרס אריה הזהב.

== עלילה ==
גופתה הקפואה של מונה, אישה צעירה, מתגלה בעיצומו של החורף בתעלה בדרום צרפת. מכאן והלאה מוצג פורטרט של החודשים, הימים, השעות והדקות האחרונים של חייה. את העדויות לחייה העצובים של מונה, מביאות דמויות שוליים של האנשים הרבים והשונים אותם פגשה בנדודיה. נבחנים בסרט ערכם והתוקפם של התבוננותם של מספר רב של אנשים כדי להראות כמה אפשר לדעת על אדם אחד. מרסיסי המידע שיש לכל אחד מהם אודות מונה אנו למדים על מוצאה ועל חייה ועל נסיבות צאתה לנדודים, כשהיא נושאת על גבה את רכושה, מבקשת מקלט ואוכל מזרים ולעיתים עושה עבודות מזדמנות ועוקבים אחריה בתהליך ההידרדרות שהביא לבסוף למותה.

== שחקנים ==
* סנדרין בונרי – מונה ברגסון
* מאקה מריך – מאדאם לנדיר
* יולנד מורו – יולנדה
* סטפן פרסיס – ז'אן-פייר

== קישורים חיצוניים ==

* 

==הערות שוליים ==

קטגוריה:סרטי 1985
קטגוריה:פמיניזם בקולנוע
קטגוריה:סרטים בצרפתית
קטגוריה:סרטים צרפתיים
קטגוריה:זוכי פרס אריה הזהב
קטגוריה:סרטי מסע
קטגוריה:סרטי דרמה צרפתיים
קטגוריה:סרטים זוכי פרסי איגוד מבקרי הקולנוע של לוס אנג'לס
מחלף גבע בנימין

מחלף גבע בנימין (מכונה גם: מחלף אדם) הוא מחלף בין צומת חיזמא לאזור התעשייה שער בנימין, ומחבר את כביש 60 לקטע הצפוני של כביש 437.

==רקע==
בעבר היו במקום צומת הסתעפות ("קמץ") ומעגל תנועה הסמוכים זה לזה. מעגל תנועה זה כונה "כיכר אדם", על שם היישוב הסמוך, גבע בנימין, המכונה גם "אדם", על שם האלוף יקותיאל אדם שנפל במלחמת לבנון הראשונה.

ב-10 בדצמבר 2018, עקב עומס כלי הרכב וגודש התנועה היום-יומי במקום, נפתח המחלף שבוצע על ידי חברת נתיבי ישראל. במחלף ישנו חיבור ישיר על ידי מנהרה בין כביש 60 בכיוון היישובים שעל גב ההר שבבנימין לבין כביש 437. בחיבור זה נתיב אחד לכל כיוון עם הפרדה בין הנתיבים. הפניות ימינה ושמאלה במחלף ליישוב גבע בנימין ולכיוון רמאללה מתבצעות דרך מעגל תנועה שנבנה מחדש במפלס העליון של המחלף.

הכפר הערבי ג'בע שוכן מצפון למחלף. המחלף מקשר לירושלים ולמעלה אדומים את תושבי היישובים בבנימין ובשומרון ששוכנים על כביש 60 והאזור.

קטגוריה:יהודה ושומרון: צמתים ומחלפים
קטגוריה:בנימין: תחבורה
גבע בנימין
קטגוריה:גבע בנימין
רגע של תמימות

רגע של תמימות (בפרסית: نون و گلدون, בתעתיק: Nūn o goldūn) הוא סרט משנת 1996 בבימויו של מוחסן מח'מלבאף.

הסרט הופץ גם תחת השמות: נונ וא גולדון, לחם ופרח, לחם ועציץ פרחים, והלחם והאגרטל (Nun va Goldoon, Bread and Flower, Bread and Flower Pot, and The Bread and the Vase).

== עלילה ==
הסרט הוא אוטוביוגרפי באופן חלקי, ומטשטש באופן היברידי את הגבולות בין שיחזור המציאות לפנטסיה. בסרט מוחסן הבמאי מנסה לשחזר חוויה שעבר בגיל שבע עשרה בה הייתה מעורבת בת דודתו ושוטר צעיר, כעשרים שנים לאחר המקרה, עם אותו השוטר ושחקנים צעירים.

== שחקנים ==
* מירהאדי טייבי - השוטר
* מוחסן מח'מלבאף - הבמאי
* עלי באקסי - הבמאי הצעיר
* עמאר טאפטי - השוטר הצעיר
* מרים מוחמדימיני - האישה הצעירה

== ביקורת ==
למרות שהקרנת הסרט נאסרה באיראן, מחוצה לה המבקרים היו חיוביות מאוד כלפי הסרט. מייק ד'אנג'לו קרא לסרט "אוטוביוגרפיה היברידית מסחררת, דוקומנטרית, מיתולוגית...אמיצה... עדות ליכולתנו לאהוב". והוסיף כי הסרט "נגמר עם אחד מהפריימים הקפואים הגדולים מאז 400 המלקות, אולי הגדול ביותר אי פעם".

==לקריאה נוספת==
* 

== קישורים חיצוניים ==

* [https://web.archive.org/web/20111122233439/http://makhmalbaf.com/articles.php?a=246 פנינה קולנועית ברחבי העולם: רגע של תמימות] על ידי קים ג'י סוק

==הערות שוליים==

קטגוריה:סרטי 1996
קטגוריה:סרטים צרפתיים
קטגוריה:סרטים איראניים
קטגוריה:סרטים בפרסית